CELEX: C2006/131/25
Language: hu
Date: 2006-06-03 00:00:00
Title: C-234/04. sz. ügy: A Bíróság (első tanács)  2006. március 16-i  ítélete (a Landesgericht Innsbruck előzetes döntéshozatal iránti kérelme) – Rosmarie Kapferer kontra Schlank & Schick GmbH (Joghatóság polgári ügyekben – 44/2001/EK rendelet – A 15. cikk értelmezése – A fogyasztókkal kötött szerződésekre vonatkozó hatáskör – Nyereményígéret – Megtévesztő reklám – A hatáskör megállapításáról rendelkező bírósági határozat – Jogerő – A fellebbezési eljárás ismételt megnyitása – Jogbiztonság – A közösségi jog elsőbbsége – EK 10. cikk)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/14
            
         A Bíróság (első tanács) 2006. március 16-i ítélete (a Landesgericht Innsbruck előzetes döntéshozatal iránti kérelme) – Rosmarie Kapferer kontra Schlank & Schick GmbH
   (C-234/04. sz. ügy) (1)
   
   (Joghatóság polgári ügyekben - 44/2001/EK rendelet - A 15. cikk értelmezése - A fogyasztókkal kötött szerződésekre vonatkozó hatáskör - Nyereményígéret - Megtévesztő reklám - A hatáskör megállapításáról rendelkező bírósági határozat - Jogerő - A fellebbezési eljárás ismételt megnyitása - Jogbiztonság - A közösségi jog elsőbbsége - EK 10. cikk)
   (2006/C 131/25)
   Az eljárás nyelve: német
   A kérdést előterjesztő bíróság
   Landesgericht Innsbruck
   Az alapeljárás felei
   
      Felperes: Rosmarie Kapferer
   
      Alperes: Schlank & Schick GmbH
   Tárgy
   Előzetes döntéshozatal iránti kérelem – Landesgericht Innsbruck – Az EK 10. cikk értelmezése – A fellebbviteli bíróság azon kötelezettsége, hogy a hatáskör vonatkozásában ismételten megvizsgáljon egy jogerőre emelkedett elsőfokú bírósági határozatot, a közösségi jog megsértése esetén – A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (HL 2001. L 12., 1. o.; magyar nyelvű különkiadás 19. fejezet, 4. kötet, 42. o.) 15. cikke 1. pontja c) alpontjának értelmezése – Fogyasztóvédelmi tárgyú nemzeti jogszabály, amely előírja a megtévesztő reklám címzettjének az állítólag megnyert díjra való jogát
   Rendelkező rész
   Az EK 10. cikkből következő jóhiszemű együttműködés elve nem írja elő a nemzeti bíróság számára, hogy egy jogerőre emelkedett bírósági határozat felülvizsgálata és hatályon kívül helyezése érdekében eltérjen a belső eljárási szabályok alkalmazásától, amikor úgy tűnik, hogy a határozat ellentétes a közösségi joggal.
   
      (1)  HL C 251., 2004.10.9.